|  |
| --- |
| 05.04.2016 |
| Att |
| Indkaldelse til virksomhedsmøde |
| Naviairs bestyrelse indkalder i henhold til vedtægternes pkt. 6 til Naviairs ordinære virksomhedsmøde. Mødet afholdes  **tirsdag, den 19. april 2016 kl. 16.00**  i mødelokale B på adressen  **Naviair Allé 1,**  **2770 Kastrup.**  I overensstemmelse med vedtægternes pkt. 6.5 er dagsordenen:   1. Udpegning af dirigent.   *Bestyrelsen foreslår udpegning af advokat Thorbjørn Sofsrud fra Kammeradvokaten som dirigent.*   1. Bestyrelsens mundtlige beretning om Naviairs virksomhed i det forgangne år.   *Bestyrelsen foreslår, at den mundtlige beretning om Naviairs virksomhed i det forgangne år tages til efterretning.*   1. Forelæggelse af årsrapport med revisionspåtegning til godkendelse – vedlagt.   *Bestyrelsen foreslår, at årsrapporten for 2015 med revisionspåtegning godkendes.*   1. Beslutning om anvendelse af overskud eller dækning af underskud i henhold til den godkendte årsrapport, herunder fastsættelse af eventuelt udbytte.   *Bestyrelsen foreslår, at overskuddet anvendes som anført i årsrapporten.*   1. Bestyrelsens orientering om forventede væsentlige tiltag af politisk eller økonomisk interesse i det kommende år, samt en orientering om bestyrelsens forventninger til resultaterne for de kommende år.   *Bestyrelsen foreslår, at den mundtlige orientering tages til efterretning.*   1. Eventuelle forslag fra transportministeren eller bestyrelsen.   *a) Ændring af vedtægterne for Naviair*  *Bestyrelsen foreslår, at vedtægterne ændres.*  *Fuldstændigt forslag til nye vedtægter er vedlagt som bilag.*   1. Fastsættelse af bestyrelsens vederlag.   *Der foreslås uændret honorarstruktur, idet dog honorarerne pl-reguleres under hensyntagen til, at der ingen regulering er sket siden stiftelsen i 2010. Formand: 324.000 kr., næstformand: 216.000 kr. og menigt medlem: 108.000 kr.*   1. Valg af medlemmer til bestyrelsen, herunder formand og næstformand, samt orientering om bestyrelseskandidaters erhvervsmæssige baggrund og ledelseshverv i danske og udenlandske virksomheder.   *Erik Jacobsens bestyrelsesperiode udløber i år.*  *Anne Birgitte Lundholt, Michael Fleischer, Kurt Thyregod, Birthe H. Rask og Helge Mortensen er ikke på valg.*  *Oplysning om bestyrelseskandidaternes erhvervsmæssige baggrund og ledelseshverv vil være fremlagt på virksomhedsmødet.*   1. Valg af statsautoriseret revisor.   *Bestyrelsen foreslår genvalg af Deloitte som statsautoriseret revisor. Naviair revideres desuden af Rigsrevisionen.*   1. Eventuelt.   *Der er ikke fremkommet forslag.*  Virksomhedsmødet er åbent for pressen.  Fra og med den 5. april 2016 vil dagsorden og fuldstændige forslag, der agtes fremsat på virksomhedsmødet, herunder Naviairs årsrapport 2015 med revisionspåtegninger, være fremlagt på www.naviair.dk og hos Naviair (på ovennævnte adresse). Fra dette tidspunkt udleveres materialet herfra til enhver, der måtte begære det, ligesom det tilsendes de af pressens repræsentanter, der har fremsat anmodning herom.  Med venlig hilsen  Anne Birgitte Lundholt |
|  |